Diari Oficial de la Generalitat Valenciana


Sumari del DOGV 770, del 24-02-1988 (1988/810632)

ORDRE de 12 de febrer de 1988, de la Conselleria d'Indústria, Comerç i Turisme, per la qual s'instrumenten ajudes als establiments comercials i turístics, en desplegament de la Llei 9/1987, de 30 de desembre, de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/02/12/(1)/dof/vci/html**

### Dades del document

Número de DOGV
:   770

Data del DOGV
:   24-02-1988

Secció del DOGV
:   DISPOSICIONS GENERALS

Número del document
:   1988/810632


Data del document
:   12-02-1988

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 12 de febrer de 1988, de la Conselleria d'Indústria, Comerç i Turisme, per la qual s'instrumenten ajudes als establiments comercials i turístics en desplegament de la Llei 9/1987, de 30 de desembre, de la Generalitat Valenciana.  
La situació derivada de les inundacions que han patit, durant el mes de novembre de 1987, diverses comarques de la Comunitat Valenciana, fa necessària l'adopció de mesures dirigides a la reducció dels danys produïts en els establiments comercials i turístics afectats.  
A tal efecte i com a conseqüència de l'aprovació per les Corts Valencianes de la Llei 9/87, de 30 de desembre, de crèdit extraordinari, aquesta Conselleria d'Indústria, Comerç i Turisme ha disposat:  
Article 1  
La Conselleria d'Indústria, Comerç i Turisme a través de la Direcció General de Comerç i la Direcció General de Turisme podrà atorgar subvencions als empresaris del sector comercial i turístic els establiments dels quals hagen estat afectats per les inundacions del mes de novembre de 1987, que reunesquen els requisits de l'Ordre present.  
Article 2  
S'estableixen les modalitats de subvenció següents:  
1. Per als establiments comercials i turístics acollits al Consorci de Compensació d'assegurances, sempre que la indemnització del Consorci no arribe al 70% dels danys, s'atorgarà una subvenció proporcional a la diferència entre el 70% dels danys comprovats i la indemnització que faça el Consorci, fins a un màxim de 500.000 pessetes per cada establiment comercial o turístic.  
En els establiments que acrediten haver tingut danys durant les inundacions de 1982, el percentatge anteriorment exposat podrà tenir un increment, ascendint com a màxim en aquest cas la quantia de la subvenció a 750.000 pessetes.  
2. Per als establiments comercials i turístics que no es troben acollits al Consorci de Compensació dassegurances s'atorgarà una subvenció, en base a les disponibilitats pressupostàries, proporcional a la quantia total dels danys tinguts i comprovats en aquestos, fins a un màxim de 500.000 pessetes.  
Article 3  
Les sol·licituds, conformement amb el model que figura en la present Ordre com a Annex I, s'hauran de presentar en els Ajuntaments on estiguen situats els establiments comercials i turístics. En el cas que un mateix titular posseesca diversos establiments en diferents municipis, presentarà la sol·licitud oportuna en cada un dels Ajuntaments corresponents.  
A les sol·licituds cal adjuntar la documentació següent:  
1. En tots els casos:  
- Carta de damnificat del titular de l'establiment, o la sol·licitud d'haver-la demanada.  
- DNI/NIF.  
- Declaració de la percepció i/o sol·licitud a d'altres Administracions Públiques de qualsevol tipus d'ajuda Econòmica.  
2. Per a aquells establiments comercials i turístics acollits al Consorci de Compensació d'assegurances:  
- Rebut de liquidació del Consorci o acta de reconeixement pericial.  
- Pòlissa d'assegurança o document equivalent.  
- Aquestos establiments, si havien resultat damnificats en les inundacions de 1982, ho acreditaran mitjançant certificació municipal.  
3. Per a aquells establiments no acollits al Consorci de Compensació d'assegurances, Declaració jurada de:  
- No haver sol·licitat indemnització al Consorci de Compensació d'assegurances.  
Article 4  
Els Ajuntaments respectius examinaran, amb l'assessorament previ Tècnic i que corresponga, i a través d'una comissió revisora nomenada a l'efecte, les sol·licituds presentades i els danys declarats i les traslladaran juntament amb els informes emesos als Serveis Territorials de Comerç i de Turisme corresponents, en el termini de deu dies com a màxim con posterioridad a la presentació de dicha sol·licitud por el interesado.  
En els informes esmentats haurà de constar la conformitat de l'Ajuntament amb els danys declarats o en cas contrari la quantificació que aquest en faça.  
Article 5  
El termini de presentació de sol·licituds serà d'un mes a partir de la publicació en el Diari Oficial de la Generalitat Valenciana de la present Ordre.  
Les sol·licituds referides a establiments acollits al Consorci de Compensació d'assegurances hauran d'aportar l'acta de reconeixement pericial, en cas de no disposar-ne en el moment de la sol·licitud dins dels quinze dies següents a la data d'expedició de l'acta.  
Article 6  
Les Direccions Generals corresponents, una vegada estudiades les sol·licituds presentades, resoldran sobre la concessió de les subvencions que estableix aquesta Ordre.  
DISPOSICIO FINAL  
Aquesta Ordre vigirà el mateix dia de publicació en el Diari Oficial de la Generalitat Valenciana.  
València, a 12 de febrer de 1988.  
El Conseller d'Indústria, Comerç i Turisme, ANDRES GARCIA RECHE  
ANNEX I  
En/Na/N' amb DNI   
domicili carrer nº   
tel en nom propi/representació de amb DNI/NIF   
EXPOSA:  
Que assabentat de l'Ordre de 12 de febrer de 1988 de la Conselleria d'Indústria, Comerç i Turisme per la qual s'estableixen subvencions als establiments comercials i turístics damnificats.  
Que en l'establiment comercial/turístic situat en la localitat   
CP carrer nº   
tel dedicat a del qual és titular/representant  
legal, ha tingut els danys que a continuació es detallen:  
DANYS:  
- Existències:  
Producte Contingut (grs. litres, Nombre Total  
 per unitat metres, etc.) d'unitats Pessetes  
   
   
   
   
   
 Suma total de pessetes   
- Mobiliari i béns:  
Descripció, nombre i característiques  
   
   
   
   
 Suma total de pessetes   
- Maquinària, instal·lacions i utillatge:  
Descripció, nombre i característiques  
   
   
   
   
 Suma total de pessetes   
- Vehicles d'ús exclusivament empresarial.  
Descripció, nombre i característiques (Model, Marca, Matrícula).  
   
   
   
   
 Suma total de pessetes   
 TOTAL DE PESSETES   
I perquè així conste declare sota la meua responsabilitat que són certes les dades anteriorment exposades, i sol·licite en temps i forma per la present, acollir-me a les subvencions esmentades i que en cas de resolució favorable es faça l'ingrés de la quantia concedida en el compte número  
 Titular de l'entitat ,  
a de de 198   
Signatura.  
(9) Cal que figure a nom del titular de l'establiment.  
IL·LM. SR. DIRECTOR GENERAL DE COMERÇ  
CONSELLERIA D'INDÚSTRIA, COMERÇ I TURISME.  
IL·LM. SR. DIRECTOR GENERAL DE TURISME  
CONSELLERIA D'INDÚSTRIA, COMERÇ I TURISME  
A EMPLENAR PER L'AJUNTAMENT  
En/Na/N'   
Secretari de l'Ajuntament de   
CERTIFIQUE:  
Que la Comissió revisora d'aquest Ajuntament, reunida en data   
considerà que la declaració anteriorment exposada:  
SÍ que s'ajusta als danys als tinguts en NO s'ajusta danys tinguts en l'establiment  
l'establiment s'esmenta en la present s'esmenta en la present sol·licitud i  
sol·licitud. que la valoració real s'estimà  
 en pessetes.  
 Signatura. Signatura.  
DECLARACIÓ DE LA PERSONA INTERESSADA  
En/Na/N' amb DNI   
domicili carrer nº   
tel en nom propi/representació de   
amb DNI/NIF en relació amb l'establiment comercial/turístic situat a   
carrer   
D'acord amb l'Ordre de 12 de febrer de 1988 de la Conselleria d'Indústria, Comerç i Turisme.  
Declara sota responsabilitat seua: (1)  
 a de de 198   
Signatura.  
(1) Transcriviu el que corresponga,  
1. Que no ha sol·licitat indemnització del Consorci de Compensació d'Assegurances relativa als danys tinguts.  
2. Que no ha sol·licitat ni percebut ajudes econòmiques d'altres Administracions Públiques en relació amb els danys tinguts.  
3. Que ha sol·licitat o percebut exclusivament les ajudes següents:  
Organisme. Quantia sol·licitada o percebuda


Còpia Permalink ELI